
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 151,560 στρεμ. στη θέ¬ 
ση «Αλογοπάτι» Περιφέρειας Κοινότητας «Φρέ- 
γκαινας» Ν. Αργολίδας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση πολεοδομικού σχεδίου Δήμου 
Χρυσούπολης Ν. Καβάλας, στην οδό Κ. 


Παλαιολόγου και Προύσης. 2 

Τροποποίηση της υπ’ αριθμ. ΟΙΚ. 1442/21.3.86 από¬ 
φασης του Νομάρχη Λασιθίου. 3 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 3291 (1) 

Κήρυξη αναδασωτέας έκτασης 151,560 στρεμ. στη θέση 
«Αλογοπάτι» Περιφέρειας Κοινότητας «Φρέγκαινας» 
Ν. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του 
Συντάγματος. 

3. Τις διατάξεις του Ν. 998/79 «περί προστασίας των 
Δασών κ.λ.π.»: 


α) Του άρθρ. 41 παρ. 1, β) Του άρθρ. 38 παρ. 1. 

4. Τις διαταγές του Υπουργείου Γεωργείας: 

α) 160417/1180/8.7.80 καιβ) 182447/3049/24.9.80. 

5. Το Ν. 2503/1197 (ΦΕΚ 107/τ.Α730.5.97 «Διοίκηση, 
Οργάνωση, Στελέχωση Περιφέρειας, Ρύθμιση θεμάτων 
για την τοπική Αυτοδιοίκηση και άλλες διατάξεις». 

6. Την αριθ. 5872/29.8.97 απόφαση Γ.Γ.Π. 
Πελοποννήσου «για τοποθέτηση προϊσταμένων Δ/νσεων 
Υπηρεσιών Περιφέρειας Πελοποννήσου και εξουσιοδό¬ 
τηση υπογραφής». 

7. Την ταυτάριθμη πρόταση της Δ/νσης Δασών 
Αργολίδας με την οποία προτείνεται η κήρυξη της έκτα¬ 
σης που αναφέρεται στο θέμα ως αναδασωτέας. 

8. Την.απόφαση τ., αποφασίζουμε: 

Κηρύσσουμε αναδασωτέα, με σκοπό την με φυσική α¬ 
ναγέννηση, επαναδημιουργία της δασικής βλάστησης 
που καταστράφηκε από πυρκαγιά στις 6.7.1997 την δη¬ 
μόσια δασική έκταση εμβαδού εκατόν πενήντα ένα χιλιά¬ 
δων πεντακοσίων εξήντα τετραγωνικών μέτρων (151,560 
ππ 2) που βρίσκεται στη θέση «Αλογοπάτι» Κοινότητας 
«Φρέγκαινας» και προσδιορίζεται από τα στοιχεία Α, Β, α, 
β, γ, δ, ε, Γ, Δ, Ε, Ζ, Η, Θ, I, Κ, Λ, Α στο τοπογραφικό διά¬ 
γραμμα κλίμακας 1:5000 που συνέταξε ο δασοπόνος I. 
Τουρής και έχει όρια: 

Ανατολικά: με Δημόσια δασική έκταση. 

Δυτικά: με Δημόσια δασική έκταση. 

Βόρεια: με Δημόσια δασική έκταση και αγροτική έκταση. 

Νότια: με επαρχιακό ασφαλτόδρομο συν-σμών Ζόγκα - 
Κρύας Βρύσης και Δημόσια δασική έκταση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ναύπλιο, 30 Σεπτεμβρίου 1997 

Με εντολή Γ.Γ. Περιφέρειας 
Ο Διευθυντής Δασών 
ΕΥΣΤΡΑΤΙΟΣ ΖΩΝΤΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7456/95 (2) 

Τροποποίηση πολεοδομικού σχεδίου Δήμου 
Χρυσούπολης Ν. Καβάλας, στην οδό Κ. Παλαιολόγου 
και ΓΊρούσης. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ.της 17.7.1923 «Περί σχεδίων πόλεων και κω¬ 
μών του Κράτους» όπως τροποποιήθηκε και συμπληρώ¬ 
θηκε μέχρι σήμερα. 

2. ΤοΝ.Δ. 1018/1971 και τον Α.Ν. 314/1968 όπως τρο¬ 
ποποιήθηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) «Έγκριση 
τροποποιήσεων σχεδίων πόλεων και καθορισμός όρων 
δόμησης από τους Νομάρχες». 

4. Την 672/23.1.89 {ΦΕΚ 54 Δ/89) Απόφαση Νομάρχη 


Καβάλας για την Αναθεώρηση του σχεδίου πόλης 
Χρυσούπολης. 

5. Το Π .Δ. της από 26.5.89 (ΦΕΚ 401 Δ/16.6.89). 

6. Την με αρ. 113/94, 97/95 απόφαση του Δημ. Συμβ. 
Χρυσούπολης. 

7. Την με αρ. 15/53/13.2.95 γνωμοδότηση του Σ.Χ.Ο.Π. 
Νομού Καβάλας, αποφασίζουμε: 

1. Εγκρίνεται η τροποποίηση του εγκ. σχεδίου πόλης 
Χρυσ/λης στην οδό Παλαιολόγου και Προύσης που φαί¬ 
νεται στα συνημμένα και θεωρημένα από τον 
Προϊστάμενο της Δ/νσης Π & Π, διαγράμματα σε κλίμακες 
1:200 και 1:1000. 

2. Από τις διατάξεις της απόφασης αυτής δεν επιβαρύ¬ 
νεται ο προϋπολογισμός του Δήμου. 

3. Η απόφαση αυτή, με το διάγραμμα, να δημοσιευθεί 
στην Εφημερίδα της Κυβερνήσεως και να ισχύει από την 
ημέρα της δημοσίευσης. 

Καβάλα, 30 Σεπτεμβρίου 1997 

Ο Νομάρχης 
ΙΩΑΝΝΗΣ ΚΑΡΑΤΖΙΩΤΗΣ 

Αριθ. ΕΠΑ 492/1876 (3) 

Τροποποίηση της υπ’ αριθμ. 0!Κ. 1442/21.3.86 απόφα¬ 
σης του Νομάρχη Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Την υπ 1 αρ. ΟΙΚ. 1442/21.3.86 απόφασή μας περί 
«κατηγοριοποίησης, καθορισμού ορίων και όρων και πε¬ 
ριορισμών δόμησης στους οικισμούς Αγίου Γεωργίου, 
Βαίνιάς, Σταυρού του Δήμου Ιεράπετρας του Νομού 
Λασιθίου. 

2. Το υπ’ αριθμ. 3394/22.9.97 έγγραφο του Δήμου 
Ιεράπετρας με το οποίο επισημαίνονται ασάφειες στο 
Ν.Δ. όριο του Οικισμού Βαίνιάς. 

3. Την 36/97 γνωμοδότηση του ΣΧΟΠ Ν. Λασιθίου σύμ¬ 
φωνα με την οποία απαιτείται διαφοροποίηση των ορίων 
του Ν.Δ. τμήματος του οικισμού Βαίνιάς και ο προσδιορι¬ 
σμός χαρακτηριστικότερων στοιχείων επί του εδάφους 
που να μπορούν με ευχέρεια να προσδιορισθούν. 

4. Το γεγονός ότι με την παρούσα δεν προκαλείται δα¬ 


πάνη σε βάρος του Δήμου ή του Δημοσίου αποφασίζου¬ 
με: 

Τροποποιούμε εν μέρειτην υπ’αρι. ΟΙΚ. 1442/21.3.86 α¬ 
πόφαση Νομάρχη Λασιθίου και κατά την §2 αυτής και του 
αντίστοιχούντος σχεδιαγράμματος που αφορά μόνο τον 
οικισμό Βαίνιάς ως ακολούθως: 

§2. Καθορίζουμε τα όρια των οικισμών Αγίου Γεωργίου, 
Βαίνιάς, Σταυρού του Δήμου Ιεράπετρας του Νομού 
Λασιθίου με στοιχεία 1-10, 1-14, 1-11, αντίστοιχα όπως 
φαίνεται στο συνοδευτικό σχεδιάγραμμα σε κλ. 1:5.000 
και αποτελεί αναπόσπαστο μέρος της απόφασης αυτής 
και που συντάχθηκε βάσει στοιχείων χαρτών καιεπίτόπου 
ελέγχου. 

Κατά τα λοιπά ισχύει η ΟΙΚ. 1442/21.3.86 απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αγιος Νικόλαος, 9 Οκτωβρίου 1997 
Ο Νομάρχης 

ΓΙΑΝΝΗΣ ΠΑΠΑΤΣΑΚΩΝΑΣ 

